Mahokela a belaelloa polaong ea motho Borokhoaneng, Maseru – moafrikafmradio: The Most Authoritative Radio Ever!
Previous PostBana ba sala tlokotsing ea ho hloka lijo Ha Chooko, Thaba-TsekaNext PostNeheletsano ea taba e re ba ha Mohlomi ba kolota ba ha Mophethe moriana oa pula Sefela sa Difela 3 | Beibele Inthaneteng | Phetolelo ya Lefase le Lefsa
Sefela sa Difela 3:1-11
3 “Ge ke le malaong a ka mašego ke nyakile yo moya wa ka o mo ratilego.+ Ke mo nyakile, eupša ka se mo hwetše.
2 Anke ke tsoge ke dikologe motse;+ anke ke ye mekgotheng le marekišetšong+ ke yo tsoma yo moya wa ka o mo ratilego. Ke mo nyakile, eupša ka se mo hwetše.
3 Bahlapetši+ bao ba bego ba ralala le motse ba nkhweditše gomme ka ba botšiša ka re: ‘Na ga se la bona yo moya wa ka o mo ratilego?’
4 Ge ke fetša go ba feta ka hwetša yo moya wa ka o mo ratilego. Ka mo kakatlela ka se mo tlogele, go fihlela ke mo tlišitše ka ntlong ya mma le ka phapošing ya ka gare ya yena yo a bego a nkimile.
5 Lena barwedi ba Jerusalema, ke le eniša+ ka ditshepe tša ditshadi goba ka dikgama tša ditshadi tša nageng+ gore le se ke la leka go tsoša goba go phafoša lerato la ka go fihlela le itlela.”+
6 “Ke eng se seo se tšwago lešokeng seo se etšago muši o kuelelago, se se nkgišitšwego bose ka monko wa mira le diorelo,+ gaešita le ka mohuta o mongwe le o mongwe wa senkgišabose sa lerojana sa mogwebi?”+
7 “Bonang! Ke bolao bja gagwe, ke bja Solomone. Bo dikologilwe ke bagale ba masometshela ba tšwago go bagale ba Isiraele,+
8 ka moka ga bona ba swere ditšhoša, ba rutilwe ntwa, yo mongwe le yo mongwe wa bona o hlomile tšhoša ya gagwe lethekeng ka baka la tše di tšhošago tša bošego.”+
9 “Ke leako leo Kgoši Solomone a itiretšego lona ka dikota tša dihlare tša Libanoni.+
10 Dikokwane tša lona o di dirile ka silifera, dithekgo tša lona ke tša gauta. Sedulo sa lona ke sa boya bjo bo tailwego ka mmala wa bophepolo bjo bohwibidu, bokagare bja lona bo thakgilwe gabotse ke barwedi ba Jerusalema.”
11 “Lena barwedi ba Tsione, etšwang le boneng Kgoši Solomone ka kgare+ yeo mmagwe+ a mo logetšego yona letšatšing la lenyalo la gagwe le letšatšing la ge pelo ya gagwe e be e thabile.”+
Sefela sa Difela 3
mailto:?body=Bala Beibele Inthaneteng%0a%0ahttps%3A%2F%2Fwww.jw.org%2Ffinder%3Fdocid%3D1011452%26Book%3D22%26Chapter%3D3%26wtlocale%3DSE%26srcid=share⊂ject=Bala Beibele Inthaneteng